uitentuis: Saam met die “predikante” in Dubai – deel 1
Met Willem se besoek hier was Dubai ook op die "wys" lysie en wat ek gedink het 'n maklike uitstappie gaan wees - om twee "predikante" te neem was nie so maklik nie. Ek het al my grysstof nodig gehad om hulle te beheer en uit die moeilikheid te hou ;-). Dit was behoorlik 'n mall-hopping dag.
Eerste aan die beurt was die Ibn Battuta mall waar daar alles weer beloer en bekyk is. As julle meer oor die mall wil sien kyk op die label-skakels onder.
Daar is ernstig vir die vrou en dogters by die huis geshop ... ek sal nie se wie wat kry nie ... die verrassing is Woensdag. Gekskeer was ook hoog op die lys. Elriza weer het 'n rokbelegging gemaak wat nog lank in die nageslag gebruik sal word.
Toe met die metro-trein na die volgende winkelsentrum, mall of the Emirates (kyk labels vir meer foto's daarvan).
Ons derde winkelsentrum van die dag was die Dubai mall waar ons die akwarium besoek het. Weer kon ek die versoeking om die visse af te neem nie weerstaan nie. En natuurlik moes ek nog beheer ook uitoefen
Mens kry net nie genoeg van die visse nie.
Verskillende soorte visse en ook 'n "Willem-vis"
Die dag het te lank begin word en ek het al my dae gehad om die twee op die tou brug en spinnekopweb in toom te hou.
Die pikkewyne was 'n hoogtepunt want hulle het behoorlik vir ons 'n vertoning gegee. Lyk asof die ou vir Elriza vra vir 'n koppie-krap.
Hierdie twee lyk asof hulle vassit in die vaas. Enige iemand wat wil raai wat die diere op die ander twee prentjies is?
Dubai was nog nie klaar vir die twee nie, maar ek vertel later weer.
Posted by Sandra at Sunday, October 31, 2010
Labels: Battuta mall, Dubai malls, mall of Dubai, Mall of the Emirates
Die boonste een n see perdjie.
Klink of dit nog erger is om die twee onder beheer te hou as n paar tieners ;o
ja en die ander een is daardie seewurms stuff. Baie grillerig ;-()Dit lyk of die ervaring een groot fees was. Dankie maat
Die pikkewyne is te oulik en visse het altyd so 'n kalm effek op 'n mens se gemoed.
Jy's reg Retha dit is 'n seeperdjie. En ja die twee was moeiliker as tieners :-)
Wat is seewurms stuff maat? Dit was lekker om twee gewillige persone te he om af te neem!!!
Ons was mal oor die pikkewyne Desire, hulle is regtig oulik en het so baie gehou van die aandag wat hulle kry
Sal 'n draai by Willem-hulle gaan gooi om te sien wat hy alles gekoop het!
Hy's nie so 'n goeie shopper nie Miekie :-). Miskien volgende keer